b'\n_START_ARTICLE_\nBob Martin\n_START_SECTION_\nBiografija\n_START_PARAGRAPH_\nMuzikin\xc4\x97 karjera prasid\xc4\x97jo 1951 metais, kai prad\xc4\x97jo dainuoti Vienos valstybin\xc4\x97je operoje, kur dirbo iki 1981\xc2\xa0m. 1957-aisiais su Grethe Weiser nusifilmavo filme \xe2\x80\x9eEinmal eine gro\xc3\x9fe Dame sein\xe2\x80\x9c. Tais pa\xc4\x8diais metais Bob Martin dalyvavo 1957\xc2\xa0m. Eurovizijoje kaip Austrijos atstovas. Konkurse pasirod\xc4\x99s su daina \xe2\x80\x9eWohin, kleines Pony?\xe2\x80\x9c (liet. Kur tu, ma\xc5\xbeasis poni?) atlik\xc4\x97jas gavo tik 2 ta\xc5\xa1kus i\xc5\xa1 D. Britanijos ir 1 ta\xc5\xa1k\xc4\x85 i\xc5\xa1 Nyderland\xc5\xb3 ir liko paskutin\xc4\x97je vietoje._NEWLINE_Po dalyvavimo Eurovizijoje, atlik\xc4\x97jas da\xc5\xbenai koncertuodavo voki\xc5\xa1kai kalban\xc4\x8diose \xc5\xa1alyse ir tapo ypa\xc4\x8d populiarus pietin\xc4\x97je Austrijoje.'